Folketing
2004-03-25

Nu er det heldigvis sådan, at der er en lang række mennesker, der har de her muligheder. Der er nogle steder forskellige muligheder i lovgivningen, i overenskomster, for at man kan det her. Så er der andre, og det er jeg helt enig i, der står med de her problemer, og det er bl.a. derfor, vi sidder i den her ministergruppe og forsøger at overveje, hvad vi kan gøre for at løse de problemer, som børnefamilierne står med til daglig. Jeg vil altså ufattelig gerne have lov til, at vi gør det samlet og ikke kun ser på en problemstilling, men ser på en bredere problemstilling. Jeg kan altså bedst lide, hvis det kan være sådan, at arbejdsmarkedets parter løser den her slags problemer, og derfor er det da først og fremmest mit håb, at det er der, det kan ske, men samtidig sidder vi altså i ministergruppen og overvejer, hvad vi kan gøre inden for området.